**NANUN KOULU**

**YHTEISÖLLINEN OPPILASHUOLTOKOKOUS 19.4.2018 KLO 12.30**

PAIKKA: Nanun koulun opettajanhuoneen kokoustila

LÄSNÄ: Teija Warro, rehtori, puheenjohtaja

~~Juha Nupponen, apulaisrehtori~~

Sanna Landvik, kouluterveydenhoitaja

Jennina Wickström, koulupsykologi

Emmi Peltomaa, kuraattori

~~Tuuli Valmunen, laaja-alainen erityisopettaja~~

Tiina Puisto, laaja-alainen erityisopettaja

Maiju Kaitala, 3B luokanopettaja

3B-luokan oppilasedustajat

1. **Kokouksen avaus**
   * rehtori avasi kokouksen klo 12.30
2. **Kokouksen järjestäytyminen**
   * muistion laatijaksi valittiin Tiina Puisto
3. **3B-luokan ilmapiirikartoitus**
   * keskusteltiin luokassa tapahtuneista muutoksista, joita on ollut syyslukukauden aikana; luokan työtila on muuttunut monta kertaa ja luokassa on ollut useita eri sijaisia. Muutoksista huolimatta luokassa on aikuisten näkökulmasta katsoen työilmapiiri pysynyt hyvänä. Väistötiloihin muuton jälkeen rutiinit ovat lähteneet hyvin käyntiin.
   * Oppilaiden ilmapiirikartoituksessa selvisi, että 11 mielestä luokan työrauha on hyvä tai aika hyvä, 5 oppilaan mielestä työrauha on melko huono tai huono. Oppilaat viettävät välitunnit tavallisesti ryhmässä tai kaksin kaverin kanssa. Kaikkien mielestä oppilaat huomioivat hyvin tai aika hyvin toisensa luokassa. 13 oppilasta vastasi, että heitä ei kiusata koulussa, 10 mielestä luokassa ei esiinny kiusaamista, 6 mielestä sitä esiintyy jonkin verran. 15 oppilaan mielestä aikuiset kohtelevat heitä aina tai yleensä tasapuolisesti. Keskusteltiin myös kiusaamisesta ja sen erosta kinaamiseen. Avoimissa kysymyksissä oppilaat mainitsivat parasta luokassa olevan mm. hyvät ystävät, kaverit, avun saaminen kavereilta lasten uutiset ja kiva ope. Kyselyyn vastasi kaikki luokan 16 oppilasta.
   * luokanopettaja toivoo kuraattorin ja koulupsykologin kaveritaito-tuntia pidettäväksi syksyllä 2018
4. **Muut asiat**
5. **Seuraava kokous**
   * to 17.5. klo 12.30; 3. A ja C lk:n ilmapiirikartoitus
6. **Kokouksen päättäminen**
   * rehtori päätti kokouksen klo 13.15